IMPORTANT - CITIŢI CU ATENŢIE ÎNAINTE DE UTILIZAREA ACESTUI PRODUS:  ACEST ACORD DE LICENŢĂ PENTRU SOFTWARE („Acord") CONŢINE TERMENII ŞI CONDIŢIILE DE LICENŢĂ PENTRU SOFTWARE-UL XEROX ŞI DOCUMENTAŢIA AFERENTĂ (denumite colectiv „Software").  

DACĂ DESCĂRCAŢI, INSTALAŢI SAU UTILIZAŢI ACEST SOFTWARE, ACCEPTAŢI SĂ FIŢI OBLIGAT DIN PUNCT DE VEDERE JURIDIC SĂ RESPECTAŢI TERMENII ŞI CONDIŢIILE CARE URMEAZĂ.  DACĂ NU SUNTEŢI DE ACORD CU TERMENII ACESTEI LICENŢE, NU AVEŢI PERMISIUNEA DE A DESCĂRCA, INSTALA SAU UTILIZA SOFTWARE-UL ŞI TREBUIE SĂ ŞTERGEŢI ORICE FIŞIER SOFTWARE ACCESAT DE DVS. SAU DE O TERŢĂ PARTE ÎN NUMELE DVS. DIN MEMORIA TUTUROR COMPUTERELOR ÎN CARE ACEST SOFTWARE A FOST ÎNCĂRCAT SAU STOCAT.  

În cadrul acestui acord, termenul „Xerox" înseamnă Xerox Corporation, companiile sale operaţionale, sucursalele şi filialele sale.

Dacă instalaţi Software-ul în numele utilizatorului final, înainte de a continua, trebuie să acceptaţi faptul că acţionaţi în calitate de agent al utilizatorului final.  În calitate de agent al utilizatorului final, conveniţi prin prezenta că: 1) aţi citit şi acceptat termenii prezentului Acord, potrivit aprobării acordate de utilizatorul final sau 2) aţi înştiinţat utilizatorul final cu privire la termenii acordului, iar acesta a acceptat în mod explicit aceşti termeni. 

1.  ACORDAREA LICENŢEI.
a.  Xerox vă acordă o licenţă neexclusivă şi netransferabilă pentru utilizarea Software-ului pe echipamentul marca Xerox („Echipament") pe care a fost furnizat sau, dacă a fost furnizat separat, pe un singur echipament.  Nu aveţi niciun alt drept cu privire la Software şi nu aveţi permisiunea: (1) să distribuiţi, să copiaţi, să modificaţi, să creaţi produse derivate din, să decompilaţi sau să refaceţi programul sursă; (2) să activaţi Software-ul furnizat într-o stare inactivă sau (3) să permiteţi terţilor astfel de acţiuni.  Aveţi dreptul să creaţi copii ale Software-ului în vederea arhivării sau copii de rezervă ale Software-ului, cu condiţia ca fiecare copie să conţină toate notele privind dreptul de autor şi alte drepturi de proprietate existente în Software-ul original şi în astfel de copii, iar acestea să fie utilizate doar ca rezervă.  Titlul de proprietate şi toate drepturile de proprietate intelectuală asupra Software-ului vor rămâne proprietatea exclusivă a companiei Xerox şi/sau a licenţiatorilor săi, care vor fi consideraţi terţi beneficiari ai prezentului Acord, cu drepturi de aplicare. 
b.  Software-ul poate include sau incorpora componente software furnizate de Microsoft Corporation („Software Microsoft").  La instalarea şi utilizarea Software-ului Microsoft veţi respecta toţi ceilalți termeni şi toate celelalte condiţii din acest Acord, precum şi prevederile de mai jos.  Nu aveţi dreptul: (i) să vindeţi, să daţi în leasing, să împrumutaţi, să sublicenţiaţi sau să utilizaţi Software-ul Microsoft pentru servicii comerciale de găzduire de software; (ii) să publicaţi rezultatele testelor de evaluare a Software-ului Microsoft; (iii) să ocoliţi limitările tehnice ale Software-ului Microsoft sau (iv) să separaţi componentele Software-ului Microsoft şi să le instalaţi pe echipamente diferite. 

2.  SOFTWARE DE LA TERŢE PĂRŢI.  Software-ul poate include cod dezvoltat de una sau mai multe terţe părţi („Software dela terţe părţi").  Este posibil ca pentru unele elemente Software de la terţe părţi să fie valabile alţi termeni şi alte condiţii decât cele din declaraţiile de software cu sursă deschisă care însoţesc Software-ul sau care se pot descărca împreună cu documentaţia produsului.  Fără a aduce atingere termenilor şi condiţiilor din acest Cotnract, Software-ul de la terţe părţi vi se oferă sub licenţă, conform termenilor şi condiţiilor contractului de licenţă software specificat în declaraţia de software cu sursă deschisă.  În cazul în care termenii şi condiţiile terţei părţi prevăd licenţe care prevăd accesul la codul sursă (cum ar fi GNU General Public License), declaraţia de software cu sursă deschisă sau suportul pe care se livrează Software-ul vor conţine codul sursă sau instrucţiuni pentru obţinerea unei copii a acestuia. 

3.  LIMITAREA GARANŢIEI.  
a.	SUNTEŢI DE ACORD ŞI LUAŢI ACT DE FAPTUL CĂ SOFTWARE-UL ESTE FURNIZAT „CA ATARE", FĂRĂ GARANŢII DE VREUN FEL ACORDATE DE XEROX SAU LICENŢIATORII SĂI.  XEROX ŞI LICENŢIATORII SĂU EXCLUD ÎN MOD EXPLICIT TOATE GARANŢIILE, EXPRESE SAU IMPLICITE, FIE CREATE PRIN STATUT SAU DE ALT FEL, INCLUZÂND, DAR FĂRĂ A SE LIMITA, LA GARANŢIILE DE ADECVARE LA UN ANUMIT SCOP, VANDABILITATE SAU NEÎNCĂLCARE A DREPTURILOR TERŢELOR PĂRŢI.  XEROX ŞI LICENŢIATORII SĂU NU GARANTEAZĂ CĂ SOFTWARE-UL VA CORESPUNDE CERINŢELOR DVS. CONCRETE, CĂ VA FUNCŢIONA FĂRĂ ÎNTRERUPERI ŞI ERORI, NICI CĂ DEFECTELE SOFTWARE-ULUI POT SAU VOR FI REMEDIATE.  DE ASEMENEA, SE EXCLUD TOATE GARANŢIILE ACORDATE SAU DECLARAŢIILE FĂCUTE DE ALTE ENTITĂŢI DECÂT XEROX, INCLUZÂND, DAR FĂRĂ A SE LIMITA, LA FURNIZORUL AUTORIZAT DE SERVICE, DISTRIBUITORI, COMERCIANŢI , CONCESIONARI ŞI ALŢI REVÂNZĂTORI AI XEROX.  ESTE POSIBIL CA LIMITĂRILE GARANŢIEI EXPUSE ÎN PREZENTUL ACORD SĂ NU SE APLICE ÎN ANUMITE JURISDICŢII; ÎN ASTFEL DE SITUAŢII, GARANŢIILE DIN PREZENTUL ACORD VOR FI LA NIVELUL MINIM CERUT DE LEGE.
b.	Software-ul poate conţine sau poate fi modificat astfel încât să conţină cod informatic capabil să dezactiveze automat utilizarea sau funcţionarea corectă a Software-ului şi/sau a sistemului pe care acesta este instalat.  Un astfel de cod de dezactivare poate fi activat dacă (a) se interzice accesul Xerox la Software şi/sau la sistem, conform prevederilor prezentului Acord, (b) încălcaţi în alt fel termenii prezentului Acord sau (c) licenţa este reziliată sau expiră.  

4.  DESPĂGUBIRI.  Xerox va plăti orice despăgubire acceptată de Xerox sau stabilită de orice hotărâre definitivă care soluţionează o plângere conform căreia Software-ul încalcă dreptul la brevet sau dreptul de autor, valabil în Statele Unite, al unei terţe părţi, cu condiţia să notificaţi imediat în scris companiei Xerox orice încălcare presupusă a acestor drepturi, să permiteţi companiei Xerox să conducă apărarea şi să cooperaţi pe deplin cu Xerox.  Xerox nu este responsabilă pentru nicio cheltuială legată de litigii sau de înţelegere în vreun litigiu ce nu include Xerox, cu excepţia cazului în care Xerox îşi exprimă acordul în scris.  Pentru evitarea încălcărilor drepturilor, chiar şi neconfirmate, Xerox poate, la alegerea sa şi fără vreo cheltuială din partea dvs., să obţină o licenţă, să ofere un înlocuitor pentru Software, să îndepărteze sau să vă solicite îndepărtarea Software-ului.  Obligaţiile Xerox în această privinţă sunt condiţionate ulterior de îndepărtarea imediată şi încetarea imediată a utilizării de către dvs. a Software-ului în cazul în care Xerox solicită acest lucru şi/sau oferă un înlocuitor.  Xerox nu va fi responsabilă pentru nicio obligaţie legată de încălcarea unor drepturi în afara domeniului de aplicare a acestui paragraf, incluzând, dar fără a se limita, la încălcări care decurg din modificarea Software-ului conform specificaţiilor dvs. sau datorate faptului că Software-ul este utilizat împreună cu echipamente, software sau consumabile care nu au fost furnizate de către Xerox. 

5.  LIMITAREA RĂSPUNDERII.  Indiferent de daunele pe care le suportaţi, întreaga răspundere a companiei Xerox şi a licenţiatorilor săi în temeiul prezentul Acord şi singura despăgubire la care aveţi dreptul vor fi limitate la valoarea cea mai mare dintre suma plătită de dvs. pentru Software şi 10,00 USD.  ÎN NICIO SITUAŢIE, XEROX SAU LICENŢIATORII SĂI NU VOR FI FĂCUŢI RĂSPUNZĂTORI PENTRU NICIUN FEL DE DAUNE SPECIALE, INDIRECTE, ACCIDENTALE SAU REZULTATE PE CALE DE CONSECINŢĂ (INCLUZÂND, DAR FĂRĂ A SE LIMITA LA, DAUNE ASOCIATE CU PIERDEREA DATELOR, PIERDEREA PROFITULUI SAU ÎNTRERUPEREA ACTIVITĂŢII) CE DERIVĂ DIN SAU ARE LEGĂTURĂ, INDIFERENT DE MANIERĂ, CU SUBIECTUL PREZENTULUI ACORD, CHIAR DACĂ XEROX SAU LICENŢIATORII SĂI AU FOST ÎNŞTIINŢAŢI DE POSIBILITATEA PRODUCERII UNOR ASTFEL DE DAUNE ŞI CHIAR DACĂ DESPĂGUBIRILE MENŢIONATE MAI SUS NU ŞI-AU ATINS SCOPUL FUNDAMENTAL.  ESTE POSIBIL CA LIMITĂRILE DE RĂSPUNDERE EXPUSE ÎN PREZENTUL ACORD SĂ NU FIE VALABILE ÎN ANUMITE JURISDICŢII ŞI ASTFEL SĂ NU SE APLICE ÎN CAZUL DVS.; ÎN ASTFEL DE SITUAŢII, RĂSPUNDEREA COMPANIEI XEROX ŞI A LICENŢIATORILOR SĂI VA FI LA NIVELUL MINIM CERUT DE LEGE.

6.  REZILIEREA.  Xerox poate rezilia licenţa dvs. pentru Software (i) imediat, dacă nu mai utilizaţi sau deţineţi echipamentul cu care Software-ul a fost furnizat sau dacă aţi închiriat echipamentul cu care Software-ul a fost furnizat, iar partea care l-a închiriat nu îl mai utilizează sau deţine, (ii) la încetarea valabilităţii oricărui acord prin care aţi închiriat sau luat în leasing echipamentul cu care Software-ul a fost furnizat, sau (iii) imediat, în cazul în care încălcaţi prevederile prezentului Acord.  În cazul rezilierii conform celor prevăzute mai sus, veţi returna către Xerox toate copiile Software-ului şi veţi îndepărta Software-ul de pe toate echipamentele pe care l-aţi încărcat.

7.  Software-ul este oferit cu drepturi limitate.  Sunteţi de acord să asiguraţi îndeplinirea tuturor cerinţelor necesare pentru ca Guvernul Federal să poată onora aceste drepturi.  Divulgarea, utilizarea sau reproducerea Software-ului şi a documentaţiei aferente intră sub incidenţa restricţiilor expuse în clauza Commercial Computer-Restricted Rights (Drepturi limitate - Computere comerciale) din actul Federal Acquisition Regulation (Reglementări referitoare la achiziţii guvernamentale) 52.227-19, dacă este cazul, sau din actul Department of Defense Federal Acquisition Regulations Supplement (Supliment la Reglementările referitoare la achiziţii guvernamentale efectuate de Ministerul Apărării) 252.227-7013.

8.  SEPARABILITATEA.  Dacă orice prevedere din prezentul Acord este lovită de nulitate în conformitate cu orice lege, normă legală, ordonanţă sau reglementare emisă de către oricare din forurile legale competente sau cu sentinţa finală a oricărei instanţe judecătoreşti statale sau federale, nulitatea nu va afecta caracterul executoriu al celorlalte prevederi. În eventualitatea în care o prevedere din prezentul Acord este declarată de către forurile legale competente ca fiind nulă, ilegală sau neexecutorie în condiţiile legislaţiei în vigoare, în măsura permisă de legislaţie, orice astfel de prevedere nulă, ilegală sau neexecutorie va fi considerată amendată în mod legal pentru a corespunde intenţiilor părţilor.

9.  CLAUZA DE NERENUNŢARE LA DREPTURI.  Nicio întârziere sau omisiune a oricărei părţi în exercitarea vreunui drept sau în recurgerea la o măsură reparatorie conform prezentului Acord nu va fi interpretată ca renunţare la un astfel de drept sau măsură reparatorie sau la oricare alte drepturi sau măsuri reparatorii.  Toate drepturile fiecărei părţi din prezentul Acord vor fi cumulative şi pot fi exercitate separat sau simultan. 

10.  LEGEA APLICABILĂ.  Prezentul Acord va fi interpretat în conformitate cu legile statului New York, fără a lua în considerare dispoziţiile legale alese, iar litigiile vor fi judecate sau decise în alt mod în forumuri juridice din statul New York.  Convenţia Naţiunilor Unite cu privire la contracte pentru vânzarea internaţională de mărfuri nu se aplică prezentului Acord.  Legislaţia locală poate impune ca anumite legi ale ţării dvs. de reşedinţă să se aplice la unele secţiuni ale prezentului Acord, incluzând, dar fără a se limita la, impunerea reglementării acestui Acord prin legislaţia ţării de reşedinţă.

11.  EXPORTUL.  Nu veţi exporta sau reexporta Software-ul fără licenţele corespunzătoare acordate de Statele Unite ori de alte guverne străine, nici în scopuri interzise de legile în vigoare privind controlul exportului.

12.  ÎNTREGUL ACORD.  Prezentul Acord constituie întregul acord încheiat între părţi în legătură cu subiectul acestuia şi înlocuieşte toate acordurile, înţelegerile, negocierile şi discuţiile anterioare, scrise sau verbale, dintre părţi.  Niciun amendament şi nicio modificare aduse prezentului Acord nu vor avea efecte juridice dacă nu sunt prezentate în scris şi semnate de către un reprezentant autorizat al fiecărei părţi.

13.  SERVICII LA DISTANŢĂ. Pentru anumite modele de Echipament se oferă asistenţă şi service folosind date colectate automat de către Xerox sau transmise către ori de la Xerox de Echipamentul conectat la reţeaua Clientului („Date transmise la distanţă"), prin transmisie electronică spre o locaţie securizată, în afara sediului („Acces la date de la distanţă"). De asemenea, Accesul la date de la distanţă îi permite companiei Xerox să transmită Clientului noi Versiuni ale Software-ului, să pună diagnostic şi să facă modificări de la distanţă asupra Echipamentului, în vederea reparării şi corectării defecţiunilor. Exemple de date transmise la distanţă: date despre înregistrarea produsului, indicatori, nivelul consumabilelor, configuraţia şi setările Echipamentului, versiunea software şi codul de problemă/eroare. Xerox poate utiliza Datele transmise la distanţă pentru facturare, generarea unor rapoarte, realimentarea cu consumabile, servicii de asistenţă, recomandarea unor produse şi servicii suplimentare, precum şi pentru îmbunătăţirea/dezvoltarea produselor. Datele transmise la distanţă vor circula spre şi de la Client într-o manieră securizată specificată de Xerox. Accesul la date de la distanţă nu va permite companiei Xerox să citească, să vizualizeze sau să descarce conţinutul niciunui document al Clientului, nici alte informaţii stocate pe sau vehiculate de Echipament ori de sistemele de gestionare a informaţiilor ale Clientului. Clientul acordă companiei Xerox, cu titlu gratuit, dreptul de a Accesa date de la distanţă în scopurile stipulate mai sus. La cererea companiei Xerox, Clientul va comunica informaţii de contact aferente Echipamentului, cum ar fi numele şi adresa persoanei de contact din partea Clientului şi adresele IP sau fizice ori locaţiile Echipamentului. Clientul va activa Accesul la date la distanţă printr-o metodă specificată de Xerox. Clientul va furniza asistenţă rezonabilă pentru a permite companiei Xerox să asigure Accesul la date la distanţă. Cu excepţia situaţiei în care Xerox consideră că Echipamentul nu permite Accesul la date la distanţă, Clientul se va asigura că Accesul la date la distanţă va fi disponibil ori de câte ori se prestează servicii de întreţinere sau de asistenţă.  

14.  SOFTWARE-UL DE DIAGNOSTICARE.   Software-ul utilizat pentru evaluarea sau întreţinerea echipamentului Xerox („Software de diagnosticare") poate fi încorporat în, rezida pe sau încărcat pe echipamentul Xerox. Software-ul de diagnosticare şi metoda de accesare a acestuia constituie secrete comerciale valoroase ale Xerox. Titlul de proprietate asupra Software-ului de diagnosticare va rămâne permanent în proprietatea exclusivă a Xerox şi/sau a licenţiatorilor săi. Vă exprimaţi acceptul în legătură cu faptul că (a) achiziţionarea echipamentului nu vă acordă o licenţă sau dreptul de a utiliza Software-ul de diagnosticare în niciun fel şi (b) cu excepţia cazului în care Xerox vă acordă separat o licenţă în acest sens, nu veţi accesa, utiliza, reproduce, distribui sau dezvălui Software-ul de diagnosticare în niciun scop (şi nu veţi permite niciunei terţe părţi să facă acest lucru). Sunteţi de acord să permiteţi întotdeauna accesul, monitorizarea şi luarea altor măsuri de către Xerox pentru a împiedica utilizarea sau reproducerea neautorizată a Software-ului de diagnosticare, precum şi eliminarea sau dezactivarea acestuia.  

Declaraţie privind software-ul cu sursă deschisă
http://www.support.xerox.com/support/open-source-disclosures/documentation

