ВАЖНО МОЛЯ, ПРОЧЕТЕТЕ ВНИМАТЕЛНО, ПРЕДИ ДА ИЗПОЛЗВАТЕ ТОЗИ ПРОДУКТ:  НАСТОЯЩЕТО СПОРАЗУМЕНИЕ ЗА СОФТУЕРНО ЛИЦЕНЗИРАНЕ ("Споразумението") СЪДЪРЖА ЛИЦЕНЗИОННИТЕ УСЛОВИЯ ЗА СОФТУЕРА НА XEROX И СВЪРЗАНАТА С НЕГО ДОКУМЕНТАЦИЯ (наричани заедно "Софтуера").  

АКО ИЗТЕГЛИТЕ, ИНСТАЛИРАТЕ ИЛИ ИЗПОЛЗВАТЕ СОФТУЕРА, ВИЕ ПРИЕМАТЕ ДА СТЕ ЮРИДИЧЕСКИ ОБВЪРЗАН СЪС СЛЕДНИТЕ УСЛОВИЯ.  АКО НЕ ПРИЕМАТЕ ТЕЗИ ЛИЦЕНЗИОННИ УСЛОВИЯ, НЕ МОЖЕТЕ ДА ИЗТЕГЛЯТЕ, ИНСТАЛИРАТЕ ИЛИ ИЗПОЛЗВАТЕ СОФТУЕРА И ТРЯБВА ДА ИЗТРИЕТЕ ВСИЧКИ СОФТУЕРНИ ФАЙЛОВЕ, ДО КОИТО ВИЕ ИЛИ ТРЕТА СТРАНА Е ОСЪЩЕСТВИЛА ДОСТЪП ОТ ВАШЕ ИМЕ, ОТ ВСИЧКИ ВИДОВЕ КОМПЮТЪРНА ПАМЕТ, НА КОИТО ТОЗИ СОФТУЕР Е БИЛ ЗАРЕЖДАН ИЛИ СЪХРАНЯВАН.  

Използваната по-долу в това споразумение дума "Xerox" ще означава Xerox Corporation, производствените й предприятия, дъщерните й предприятия или нейните филиали.

Ако инсталирате Софтуера от името на крайния потребител, преди да продължите Вие трябва да дадете съгласие, че действате като представител на крайния потребител.  Като представител на крайния потребител с настоящето давате съгласие, че или 1) сте прочели и приемате условията на това Споразумение, както е одобрено от крайния потребител, или 2) сте информирали крайния потребител за лицензионните условия и крайният потребител изрично ги е приел. 

1.  ПРЕДОСТАВЯНЕ НА ЛИЦЕНЗ.
а.  Xerox Ви предоставя неизключителен, неподлежащ на прехвърляне лиценз за използване на Софтуера на оборудване с марката на Xerox ("Оборудването"), на което е предоставен, или ако е доставен отделно, на състоящо се от една единствена единица оборудване.  Вие не получавате никакви други права по отношение на Софтуера и нямате право да: (1) разпространявате, копирате, модифицирате, създавате вторични, декомпилирате или правите обратна разработка на Софтуера; (2) активирате Софтуера, предоставен в неактивирано състояние; или (3) да позволявате на други лица да извършват тези дейности.  Можете да създавате архивни или резервни копия на Софтуера, при условие че всяко копие съдържа всички авторски права и други указания за собственост, които са включени в оригиналния Софтуер, като тези копия се използват само за архивни цели.  Правото на собственост върху Софтуера, както и права на интелектуална собственост по отношение на него, винаги ще са притежание изключително на Xerox и/или нейните лицензодатели, които ще се считат за трета страна-бенефициент по отношение на това Споразумение с права на прилагане, 
б.  В Софтуера може да е включен или внедрен софтуер, предоставен от Microsoft Corporation ("Софтуер на Microsoft").  В допълнение към всички други условия на настоящото Споразумение следните условия са приложими за Вашето инсталиране и използване на Софтуера на Microsoft.  Вие нямате право да: (i) продавате, отдавате под наем, заемате, подлицензирате или използвате Софтуера на Microsoft за хостинг услуги на комерсиален софтуер; (ii) публикувате каквито и да е сравнителни резултати за Софтуера на Microsoft; (iii) създавате заобиколни начини на работа за каквито и да е технически ограничения на Софтуера на Microsoft; или (iv) отделяте компоненти на Софтуера на Microsoft и да ги инсталирате на различни единици оборудване. 

2.  СОФТУЕР НА ДРУГИ ПРОИЗВОДИТЕЛИ.  Софтуерът може да включва код, разработен от един или повече други производители ("Софтуер на други производители").  Определен софтуер на други производители може да е обект на други условия, които могат да бъдат намерени в пакета за разкриване на софтуера с отворен код, предоставен със Софтуера, или наличен за изтегляне с документацията на продукта.  Независимо от условията на това Споразумение, Софтуерът на другите производители е лицензиран на Вас и е обект на условия на лицензионното споразумение за софтуера, посочени в разкриването на софтуера с открит код.  Ако условията на другите производители включват лицензи, в който има предвидени условия по отношение на достъпа до програмния код (като GNU Общ публичен лиценз), разкриването на софтуера с открит код или носителят, на който Софтуерът може да е предоставен, съдържа програмния код или предоставя указания къде може да се получи копие от такъв програмния код. 

3.  ГАРАНЦИЯ И НЕПОЕМАНЕ НА ОТГОВОРНОСТ.  
а.	ВИЕ ПОТВЪРЖДАВАТЕ И ПРИЕМАТЕ, ЧЕ СОФТУЕРЪТ СЕ ПРЕДОСТАВЯ НА ПРИНЦИПА "ВЪВ ВИДА, В КОЙТО Е" БЕЗ НИКАКЪВ ВИД ГАРАНЦИЯ ОТ XEROX ИЛИ НЕЙНИТЕ ЛИЦЕНЗОДАТЕЛИ.  XEROX И НЕЙНИТЕ ЛИЦЕНЗОДАТЕЛИ ИЗРИЧНО НЕ ПОЕМАТ ОТГОВОРНОСТ ПО ОТНОШЕНИЕ НА КАКВИТО И ДА Е ГАРАНЦИИ, ИЗРИЧНИ ИЛИ ПОДРАЗБИРАЩИ СЕ ГАРАНЦИИ, СЪЗДАДЕНИ ЧРЕЗ ЗАКОНОДАТЕЛЕН АКТ ИЛИ ДРУГИ, ВКЛЮЧИТЕЛНО, НО НЕ ОГРАНИЧЕНО ДО, ПОДРАЗБИРАЩИ СЕ ГАРАНЦИИ ЗА ГОДНОСТ ЗА КОНКРЕТНА ЦЕЛ, ПРОДАВАЕМОСТ ИЛИ НЕНАРУШАВАНЕ НА ПРАВА НА ТРЕТА СТРАНА.  НИТО XEROX, НИТО ЛИЦЕНЗОДАТЕЛИТЕ НА КОМПАНИЯТА НЕ ГАРАНТИРАТ, ЧЕ СОФТУЕРЪТ ЩЕ ОТГОВАРЯ НА ВАШИТЕ КОНКРЕТНИ ИЗИСКВАНИЯ, ЧЕ НЕ СЪДЪРЖА ГРЕШКИ ИЛИ ЧЕ ФУНКЦИОНИРАНЕТО МУ ЩЕ БЪДЕ НЕПРЕКЪСНАТО, ИЛИ ЧЕ ДЕФЕКТИТЕ В СОФТУЕРА МОГАТ ИЛИ ЩЕ БЪДАТ ОТСТРАНЕНИ.  НЕ СЕ ПОЕМА ОТГОВОРНОСТ И ПО ОТНОШЕНИЕ НА ВСИЧКИ ГАРАНЦИИ И ЗАЯВЛЕНИЯ НА ЛИЦА, КОИТО НЕ СА ЧАСТ ОТ XEROX, ВКЛЮЧИТЕЛНО, НО НЕ САМО, ВАШИЯ ОТОРИЗИРАН ДОСТАВЧИК НА УСЛУГИ, ДИСТРИБУТОРИ, ДИЛЪРИ, КОНЦЕСИОНЕРИ И ДРУГИ ПРЕПРОДАВАЧИ НА XEROX.  НЕПОЕМАНЕТО НА ОТГОВОРНОСТ ПО ОТНОШЕНИЕ НА ГАРАНЦИИТЕ, ПОСОЧЕНО В НАСТОЯЩЕТО СПОРАЗУМЕНИЕ, МОЖЕ ДА НЕ Е ПРИЛОЖИМО В ОПРЕДЕЛЕНИ ЮРИСДИКЦИИ И В ТЕЗИ СЛУЧАИ ГАРАНЦИИТЕ ПО-ДОЛУ ЩЕ БЪДАТ МИНИМАЛНИТЕ, КОИТО СЕ ИЗИСКВАТ ОТ ЗАКОНА.
б.	Софтуерът може да съдържа или да бъде променен така, че да съдържа компютърен код, който може да блокира автоматично правилната работа или функциониране на Софтуера и/или на системата, на която е инсталиран.  Този блокиращ код може да се активира (a) ако на Xerox се откаже достъп до Софтуера и/или системата, както е посочено в настоящето споразумение, (б) Вие нарушите по някакъв друг начин условията на това Споразумение, или (в) лицензът бъде прекратен или срокът му изтече.  

4.  ОБЕЗЩЕТЕНИЕ.  Xerox ще заплати извънсъдебни споразумения, одобрени от Xerox, или окончателни съдебни решения за каквито и да е претенции, че Софтуерът нарушава валидни американски патенти или авторски права на други производители, при условие че уведомите своевременно Xerox в писмен вид за каквито и да е твърдения за нарушаване на права, разрешите на Xerox да ръководи защитата и сътрудничите напълно с Xerox.  Xerox не носи отговорност за поемане на каквито и да е съдебни разноски или извънсъдебни споразумения за страни, различни от Xerox, освен ако Xerox не ги одобри в писмен вид.  За избягване на нарушения, дори ако не са предявени, Xerox може по свой избор и без заплащане от Вас или да получи лиценз да предостави заместващ продукт за Софтуера, или да отстрани или да изиска Вие да отстраните Софтуера.  Задълженията на Xerox в съответствие с този раздел имат и допълнително условие Вие незабавно да отстраните или прекратите употребата на Софтуера, в случай че Xerox изиска да отстраните Софтуера и/или предостави заместващ продукт.  Xerox не носи отговорност за задължения, свързани с нарушения, извън посоченото в този раздел, включително, но без ограничения до, нарушения на базата на промяна на Софтуера да отговаря на Ваши спецификации или поради използване на Софтуера в комбинация с оборудване, софтуер или консумативи, които не са предоставени от Xerox. 

5.  ОГРАНИЧЕНИЕ НА ОТГОВОРНОСТТА.  Независимо от щетите, които можете да претърпите, цялата отговорност на Xerox и нейните лицензодатели по това Споразумение и Вашето изключително право на претенции ще бъде ограничено до по-голямото от сумата, заплатена от Вас за Софтуера, или $10.00.  В НИКАКЪВ СЛУЧАЙ XEROX ИЛИ НЕЙНИТЕ ЛИЦЕНЗОДАТЕЛИ НЯМА ДА НОСЯТ ОТГОВОРНОСТ ЗА КАКВИТО И ДА Е ОСОБЕНИ, ИНДИРЕКТНИ, СЛУЧАЙНИ ИЛИ КОСВЕНИ ЩЕТИ (ВКЛЮЧИТЕЛНО, НО БЕЗ ОГРАНИЧЕНИЯ, ЗА ЗАГУБИ НА ДАННИ, ЗАГУБА НА ПЕЧАЛБИ ИЛИ ПРЕКЪСВАНЕ НА БИЗНЕСА), ВЪЗНИКНАЛИ ВСЛЕДСТВИЕ НА ИЛИ СВЪРЗАНИ С ПРЕДМЕТА НА ТОВА СПОРАЗУМЕНИЕ, ДОРИ АКО XEROX И НЕЙНИТЕ ЛИЦЕНЗОДАТЕЛИ СА БИЛИ ПРЕДУПРЕДЕНИ ЗА ВЪЗМОЖНОСТТА ОТ ВЪЗНИКВАНЕ НА ПОДОБНИ ЩЕТИ И ДОРИ АКО ПО-ГОРНОТО ПРАВО НА ПРЕТЕНЦИИ ИЗГУБИ ОСНОВНАТА СИ ЦЕЛ.  ОГРАНИЧЕНИЕТО НА ОТГОВОРНОСТТА, ПОСОЧЕНО В НАСТОЯЩЕТО СПОРАЗУМЕНИЕ, МОЖЕ ДА НЕ Е ПРИЛОЖИМО В ОПРЕДЕЛЕНИ ЮРИСДИКЦИИ И СЛЕДОВАТЕЛНО МОЖЕ ДА НЕ СЕ ОТНАСЯТ ЗА ВАС. В ТЕЗИ СЛУЧАИ ОТГОВОРНОСТТА НА XEROX И НЕЙНИТЕ ЛИЦЕНЗОДАТЕЛИ ПО-ДОЛУ ЩЕ БЪДЕ МИНИМАЛНАТА, КОЯТО СЕ ИЗИСКВА ОТ ЗАКОНА.

6.  ПРЕКРАТЯВАНЕ.  Xerox може да прекрати Вашия лиценз за Софтуера (i) незабавно, ако вече не използвате или не притежавате оборудването, с което Софтуерът е бил предоставен, или ако се явявате лизингодател на Оборудването, с което Софтуерът е предоставен, и първият Ви лизингополучател вече не го използва или притежава, или (ii) при прекратяване на което и да е споразумение, по което наемате или давате под наем оборудването, с което Софтуерът е предоставен, или (iii) незабавно в случай на нарушение от Ваша страна.  Ако прекратяването се извърши, както е посочено по-горе, Вие трябва да върнете на Xerox всички копия на Софтуера и да отстраните софтуера от оборудването, на което той може да е бил зареден от Вас.

7.  Софтуерът се предоставя с ограничени права.  Вие приемате да спазите всички изисквания, необходими за гарантиране на признаване на тези права от федералното правителство.  Разкриването, употребата или възпроизвеждането на Софтуера и придружаващата го документация подлежат на ограничения, заложени в клаузата Commercial Computer-Restricted Rights в Federal Acquisition Regulation 52.227-19, когато е приложимо, или в Department of Defense Federal Acquisition Regulations Supplement 252.227-7013.

8.  ЧАСТИЧНА НЕЗАКОННОСТ.  Ако което и да е от условията на това Споразумение се сметне за невалидно по който и да е закон, разпоредба, заповед или наредба на което и да е правителство или чрез окончателно решение на който и да е щатски или федерален съд, тази невалидност няма да повлияе приложимостта на което да е друго от условията, които не се смятат за невалидни. В случай че някое условие от настоящето Споразумение бъде обявено от компетентен орган за невалидно, незаконно или неприложимо по който и да приложим закон до степента, допустима по приложимия закон, това невалидно, незаконно или неприложимо условие следва да се смята за законно поправено, за да отговаря на намерението на Страните.

9.  БЕЗ ОТКАЗ ОТ ПРАВА.  Всяко закъснение или пропуск от която и да е от страните да упражни каквото и да е право или средство за правна защита по това Споразумение то няма да действа като отказ от това право или средство за правна защита или което и да е друго право или средство за правна защита.  Всички права на която и да е от страните по това Споразумение ще бъдат кумулативни и могат да се упражняват отделно или заедно. 

10.  ПРИЛОЖИМО ЗАКОНОДАТЕЛСТВО.  Това споразумение ще се регулира от законите на Щата Ню Йорк (САЩ), без зачитане на избраното в него законови наредби и споровете ще се разрешават или решават в съответните форуми, намиращи се в Щата Ню Йорк.  Конвенцията на Обединените нации относно Договорите за международна продажба на стоки няма да е в сила за това Споразумение..  Местното законодателство може да изисква определени закони в държавата, в която се намирате, да са приложими за някои раздели на настоящото Споразумение, включително, но без ограничения до изискване за настоящото Споразумение приложимото законодателство да е това в държавата, в която живеете.

11.  ЕКСПОРТ.  Вие не можете да експортирате или ре-експортирате Софтуера без съответни лицензи от американското или чуждестранни правителства или по някаква причина, забранена от приложими закони за контрол на експорта.

12.  ПЪЛНОТО СПОРАЗУМЕНИЕ.  Настоящето Споразумение представлява пълното споразумение между страните във връзка с обекта на Споразумението и замества всички предшестващи споразумения, уговорки, преговори и дискусии между страните, независимо дали са устни или писмени.  Никакви поправки или промени на това Споразумение няма да са обвързващи, освен ако не са в писмен вид и подписани от съответно упълномощен представител на всяка от страните.

13.  ОТДАЛЕЧЕНИ УСЛУГИ. При определени модели на Оборудването се предоставя поддръжка и сервизно обслужване чрез използване на данни, които се събират автоматично от Xerox, или се прехвърлят до или от Xerox от Оборудването, свързано към мрежата на Клиента ("Отдалечени данни"), посредством електронно прехвърляне до сигурна офсайт локация ("Достъп до отдалечени данни"). Отдалеченият достъп до данни позволява на Xerox и да прехвърля до Клиента Издания за софтуера и да извършва отдалечена диагностика и да модифицира Оборудването с цел поправка и отстраняване на неизправности. Примерите за Отдалечени данни включват регистрация на продукта, отчитане на брояча, ниво на консумативите, конфигурация и настройки на Оборудването, версия на софтуера, данни за кодове на проблеми/неизправности. Отдалечените данни могат да се използват от Xerox за таксуване, генериране на отчет, поръчване на консумативи, услуги за поддръжка, препоръчване на допълнителни продукти и услуги, както и за подобряване/разработване на продукта. Отдалечените данни ще бъдат прехвърлени до и от Клиента по защитен начин, указан от Xerox. Достъпът до отдалечени данни няма да даде възможност на Xerox да чете, преглежда или изтегля съдържанието на който и да е от документите на Клиента, намиращи се или преминаващи през Оборудването или системите за управление на информация на Клиента. Клиентът предоставя без заплащане на Xerox правото да извършва Достъп до отдалечени данни за целите, описани по-горе. По искане на Xerox, Клиентът ще предостави информация за контакт за Оборудването, като име и адрес на контакта на Клиента, както и IP и физическите адреси/местоположения на Оборудването. Клиентът ще активира Достъпа до отдалечени данни посредством метода, указан от Xerox, и Клиентът ще осигури разумно съдействие с цел позволяване на Xerox да предостави Достъп до отдалечени данни. Освен ако Xerox не счита, че на Оборудването е невъзможно извършването на Достъп до отдалечени данни, Клиентът ще гарантира, че Достъпът до отдалечени данни се поддържа по всяко време и се предоставят услуги за поддръжка или сервизно обслужване.  

14.  ДИАГНОСТИЧЕН СОФТУЕР.   Софтуер, използван за оценка или поддръжка на оборудване на Xerox ("Диагностичен софтуер"), може да бъде вграден, да се намира или да бъде зареден на оборудване на Xerox. Диагностичният софтуер и методът за влизане или достъп до него представляват ценни търговски тайни за Xerox. Правото на собственост върху Диагностичния софтуер винаги ще са притежание изключително на Xerox и/или нейните лицензодатели. Вие давате съгласие, че (a) придобиването на оборудването от вас не ви предоставя лиценз или право да използвате Диагностичния софтуер по какъвто и да е начин, и (б) че освен ако не сте получили отделен лиценз от Xerox за това, няма да извършвате достъп, използване, възпроизвеждане, разпространение или разкриване на Диагностичния софтуер с каквато и да в цел (или да позволявате на трети страни да правят това). Давате съгласие да позволявате на Xerox по всяко време да получава достъп, да мониторира и да предприема други стъпки за предотвратяване на неоторизирана употреба или възпроизвеждане на Диагностичния софтуер, както и да премахва или деактивира Диагностичния софтуер.  

Разкриване на софтуер с открит код
http://www.support.xerox.com/support/open-source-disclosures/documentation

