ΣΗΜΑΝΤΙΚΟ - ΔΙΑΒΑΣΤΕ ΠΡΟΣΕΚΤΙΚΑ ΤΑ ΠΑΡΑΚΑΤΩ ΠΡΙΝ ΤΗ ΧΡΗΣΗ ΤΟΥ ΠΑΡΟΝΤΟΣ ΠΡΟΪΟΝΤΟΣ:  Η ΠΑΡΟΥΣΑ ΣΥΜΦΩΝΙΑ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ ("Συμφωνία") ΠΕΡΙΕΧΕΙ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΑΔΕΙΑΣ ΧΡΗΣΗΣ ΓΙΑ ΤΟ ΛΟΓΙΣΜΙΚΟ ΤΗΣ XEROX ΚΑΙ ΤΗ ΣΧΕΤΙΚΗ ΤΕΚΜΗΡΙΩΣΗ (συλλογικά, το "Λογισμικό").  

ΕΑΝ ΠΡΑΓΜΑΤΟΠΟΙΗΣΕΤΕ ΛΗΨΗ, ΕΓΚΑΤΑΣΤΑΣΗ Ή ΧΡΗΣΗ ΤΟΥ ΛΟΓΙΣΜΙΚΟΥ, ΑΠΟΔΕΧΕΣΤΕ ΟΤΙ ΔΕΣΜΕΥΕΣΤΕ ΝΟΜΙΚΑ ΑΠΟ ΤΟΥΣ ΠΑΡΑΚΑΤΩ ΟΡΟΥΣ ΚΑΙ ΠΡΟΫΠΟΘΕΣΕΙΣ.  ΕΑΝ ΔΕΝ ΑΠΟΔΕΧΕΣΤΕ ΤΟΥΣ ΠΑΡΟΝΤΕΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ, ΔΕΝ ΕΠΙΤΡΕΠΕΤΑΙ Η ΛΗΨΗ, Η ΕΓΚΑΤΑΣΤΑΣΗ Ή Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΙ ΠΡΕΠΕΙ ΝΑ ΔΙΑΓΡΑΨΕΤΕ ΟΛΑ ΤΑ ΑΡΧΕΙΑ ΛΟΓΙΣΜΙΚΟΥ, ΣΤΑ ΟΠΟΙΑ ΑΠΟΚΤΗΣΑΤΕ ΠΡΟΣΒΑΣΗ ΕΣΕΙΣ Ή ΚΑΠΟΙΟ ΤΡΙΤΟ ΜΕΡΟΣ ΓΙΑ ΛΟΓΑΡΙΑΣΜΟ ΣΑΣ, ΑΠΟ ΤΗ ΜΝΗΜΗ ΟΠΟΙΟΥΔΗΠΟΤΕ ΥΠΟΛΟΓΙΣΤΗ ΣΤΟΝ ΟΠΟΙΟ ΕΧΟΥΝ ΦΟΡΤΩΘΕΙ Ή ΑΠΟΘΗΚΕΥΤΕΙ ΤΕΤΟΙΟΥ ΕΙΔΟΥΣ ΑΡΧΕΙΑ ΛΟΓΙΣΜΙΚΟΥ.  

Ο όρος "Xerox", όταν χρησιμοποιείται στην παρούσα συμφωνία, αναφέρεται στη Xerox Corporation, στις εταιρείες εκμετάλλευσης, στις θυγατρικές και στις συγγενείς εταιρείες αυτής.

Εάν εγκαθιστάτε το Λογισμικό για λογαριασμό του τελικού χρήστη, πρέπει να συμφωνήσετε ότι ενεργείτε ως αντιπρόσωποι του τελικού χρήστη-πελάτη προτού προχωρήσετε.  Ως αντιπρόσωποι του τελικού χρήστη, συμφωνείτε δια της παρούσας ότι 1) έχετε διαβάσει και αποδεχτεί τους όρους της παρούσας Συμφωνίας όντας εξουσιοδοτημένοι από τον τελικό χρήστη, ή 2) έχετε ενημερώσει τον τελικό χρήστη σχετικά με τους όρους της άδειας χρήσης και ο τελικός χρήστης τους έχει αποδεχτεί ρητά. 

1.  ΧΟΡΗΓΗΣΗ ΑΔΕΙΑΣ ΧΡΗΣΗΣ.
α.  Η Xerox σάς χορηγεί μια μη αποκλειστική, μη μεταβιβάσιμη άδεια χρήσης του Λογισμικού στον εξοπλισμό της Xerox ("Εξοπλισμός") στον οποίο παραδόθηκε ή, εφόσον παραδόθηκε ξεχωριστά, σε ένα και μοναδικό στοιχείο εξοπλισμού.  Δεν έχετε κανένα άλλο δικαίωμα σε σχέση με το Λογισμικό και δεν επιτρέπεται: (1) η διανομή, η αντιγραφή, η τροποποίηση, η δημιουργία παραγώγων, η ανακατασκευή του πηγαίου ή του αντικειμενικού κώδικα του Λογισμικού, (2) η ενεργοποίηση του Λογισμικού που παραδόθηκε σε μη ενεργοποιημένη κατάσταση ή (3) η παροχή άδειας σε τρίτους να προβούν στις ανωτέρω πράξεις.  Επιτρέπεται η δημιουργία αντιγράφων αρχειοθέτησης ή αντιγράφων ασφαλείας του Λογισμικού, υπό την προϋπόθεση ότι το κάθε αντίγραφο περιέχει όλες τις επισημάνσεις περί προστασίας δικαιωμάτων πνευματικής ιδιοκτησίας και όλες τις άλλες επισημάνσεις περί αποκλειστικής κυριότητας, οι οποίες περιέχονται στο πρωτότυπο Λογισμικό, και τα αντίγραφα αυτά χρησιμοποιούνται αποκλειστικά για σκοπούς εφεδρείας.  Ο τίτλος ιδιοκτησίας και όλα τα δικαιώματα πνευματικής ιδιοκτησίας που σχετίζονται με το Λογισμικό παραμένουν περιουσία μόνο της Xerox ή/και των δικαιοπαρόχων αυτής, οι οποίοι θα θεωρούνται τρίτοι δικαιούχοι στην παρούσα Συμφωνία με δικαίωμα εκτέλεσής της. 
β.  Το λογισμικό μπορεί να περιλαμβάνει ή να ενσωματώνει λογισμικό το οποίο παρέχεται από τη Microsoft Corporation ("Λογισμικό της Microsoft").  Πέραν όλων των άλλων όρων και προϋποθέσεων της παρούσας Συμφωνίας, ισχύουν τα ακόλουθα για την εγκατάσταση και τη χρήση του Λογισμικού της Microsoft.  Δεν επιτρέπεται: (i) η πώληση, η μίσθωση, ο δανεισμός, η υποαδειοδότηση ή η χρήση του Λογισμικού της Microsoft για την παροχή υπηρεσιών φιλοξενίας εμπορικού λογισμικού, (ii) η δημοσίευση οποιωνδήποτε αποτελεσμάτων συγκριτικής αξιολόγησης για το Λογισμικό της Microsoft, (iii) η παράκαμψη οποιωνδήποτε τεχνικών περιορισμών του Λογισμικού της Microsoft, ή (iv) ο διαχωρισμός στοιχείων του Λογισμικού της Microsoft και η εγκατάστασή τους σε διαφορετικά τμήματα εξοπλισμού. 

2. ΛΟΓΙΣΜΙΚΟ ΤΡΙΤΩΝ ΜΕΡΩΝ.  Το Λογισμικό δύναται να περιλαμβάνει κώδικα που έχει αναπτυχθεί από ένα ή περισσότερα τρίτα μέρη (Λογισμικό Τρίτων Μερών").  Κάποιο Λογισμικό Τρίτων Μερών ενδέχεται να υπόκειται σε άλλους όρους και προϋποθέσεις που μπορεί να υπάρχουν σε ένα πακέτο γνωστοποίησης λογισμικού ανοιχτού κώδικα, το οποίο παρέχεται μαζί με το Λογισμικό ή διατίθεται για λήψη μαζί με την τεκμηρίωση του προϊόντος.  Παρά τους όρους και τις προϋποθέσεις του παρόντος Συμφωνητικού, το Λογισμικό Τρίτων Μερών παρέχεται σε εσάς με άδεια χρήσης σύμφωνα με τους όρους και τις προϋποθέσεις της συμφωνίας άδειας χρήσης λογισμικού που προσδιορίζεται στη γνωστοποίηση του λογισμικού ανοιχτού κώδικα.  Εάν οι όροι και οι προϋποθέσεις των τρίτων μερών περιλαμβάνουν άδειες χρήσης που προϋποθέτουν τη διαθεσιμότητα του πηγαίου κώδικα (όπως η άδεια χρήσης GNU General Public License), η γνωστοποίηση λογισμικού ανοιχτού κώδικα ή το μέσο στο οποίο το Λογισμικό μπορεί να παρέχεται θα περιέχει τον πηγαίο κώδικα ή θα παρέχει οδηγίες σχετικά με την τοποθεσία από την οποία μπορεί να ληφθεί ένα αντίγραφο του πηγαίου κώδικα. 

3.  ΑΠΟΠΟΙΗΣΗ ΕΓΓΥΗΣΗΣ.  
α.	ΑΝΑΓΝΩΡΙΖΕΤΕ ΚΑΙ ΑΠΟΔΕΧΕΣΤΕ ΟΤΙ ΤΟ ΛΟΓΙΣΜΙΚΟ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΕΓΓΥΗΣΗ ΟΠΟΙΟΥΔΗΠΟΤΕ ΕΙΔΟΥΣ ΑΠΟ ΤΗ XEROX Ή ΤΟΥΣ ΔΙΚΑΙΟΠΑΡΟΧΟΥΣ ΑΥΤΗΣ.  Η XEROX ΚΑΙ ΟΙ ΔΙΚΑΙΟΠΑΡΟΧΟΙ ΑΥΤΗΣ ΑΠΟΠΟΙΟΥΝΤΑΙ ΡΗΤΑ ΟΛΕΣ ΤΙΣ ΕΓΓΥΗΣΕΙΣ, ΑΜΕΣΕΣ Ή ΕΜΜΕΣΕΣ, ΕΙΤΕ ΑΥΤΕΣ ΔΗΜΙΟΥΡΓΟΥΝΤΑΙ ΔΥΝΑΜΕΙ ΝΟΜΟΥ ΕΙΤΕ ΑΛΛΩΣ, ΣΥΜΠΕΡΙΛΑΜΒΑΝΟΜΕΝΩΝ, ΑΝΕΥ ΠΕΡΙΟΡΙΣΜΟΥ, ΤΥΧΟΝ ΕΓΓΥΗΣΕΩΝ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΕΜΠΟΡΕΥΣΙΜΟΤΗΤΑΣ Ή ΜΗ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΤΡΙΤΩΝ ΜΕΡΩΝ.  ΟΥΤΕ Η XEROX ΟΥΤΕ ΟΙ ΔΙΚΑΙΟΠΑΡΟΧΟΙ ΑΥΤΗΣ ΕΓΓΥΩΝΤΑΙ ΟΤΙ ΤΟ ΛΟΓΙΣΜΙΚΟ ΘΑ ΠΛΗΡΟΙ ΤΙΣ ΣΥΓΚΕΚΡΙΜΕΝΕΣ ΑΠΑΙΤΗΣΕΙΣ ΣΑΣ, ΟΤΙ ΘΑ ΛΕΙΤΟΥΡΓΕΙ ΧΩΡΙΣ ΔΙΑΚΟΠΕΣ Ή ΘΑ ΕΙΝΑΙ ΑΠΑΛΛΑΓΜΕΝΟ ΑΠΟ ΛΑΘΗ Ή ΟΤΙ ΤΥΧΟΝ ΕΛΑΤΤΩΜΑΤΑ ΤΟΥ ΛΟΓΙΣΜΙΚΟΥ ΜΠΟΡΟΥΝ ΝΑ ΑΠΟΚΑΤΑΣΤΑΘΟΥΝ Ή ΘΑ ΑΠΟΚΑΤΑΣΤΑΘΟΥΝ.  ΕΠΙΣΗΣ, ΑΠΟΠΟΙΟΥΝΤΑΙ ΟΛΕΣ ΟΙ ΕΓΓΥΗΣΕΙΣ ΚΑΙ ΔΗΛΩΣΕΙΣ ΠΟΥ ΠΑΡΕΧΟΝΤΑΙ ΑΠΟ ΑΛΛΑ ΑΤΟΜΑ ΕΚΤΟΣ ΤΗΣ XEROX, ΣΥΜΠΕΡΙΛΑΜΒΑΝΟΜΕΝΩΝ, ΑΝΕΥ ΠΕΡΙΟΡΙΣΜΟΥ, ΤΟΥ ΕΞΟΥΣΙΟΔΟΤΗΜΕΝΟΥ ΠΑΡΟΧΕΑ ΥΠΗΡΕΣΙΩΝ, ΤΩΝ ΔΙΑΝΟΜΕΩΝ, ΤΩΝ ΕΜΠΟΡΙΚΩΝ ΑΝΤΙΠΡΟΣΩΠΩΝ, ΤΩΝ ΑΝΤΙΠΡΟΣΩΠΩΝ ΚΑΙ ΑΛΛΩΝ ΜΕΤΑΠΩΛΗΤΩΝ ΤΗΣ XEROX.  ΟΙ ΑΠΟΠΟΙΗΣΕΙΣ ΕΓΓΥΗΣΗΣ ΠΟΥ ΟΡΙΖΟΝΤΑΙ ΣΤΗΝ ΠΑΡΟΥΣΑ ΔΥΝΑΝΤΑΙ ΝΑ ΜΗΝ ΙΣΧΥΟΥΝ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ. ΣΤΗΝ ΠΡΟΚΕΙΜΕΝΗ ΠΕΡΙΠΤΩΣΗ, ΟΙ ΕΓΓΥΗΣΕΙΣ ΔΥΝΑΜΕΙ ΤΗΣ ΠΑΡΟΥΣΑΣ ΘΑ ΕΙΝΑΙ ΟΙ ΕΛΑΧΙΣΤΕΣ ΠΡΟΒΛΕΠΟΜΕΝΕΣ ΑΠΟ ΤΟ ΝΟΜΟ.
β.	Το Λογισμικό δύναται να περιέχει, ή δύναται να τροποποιηθεί προκειμένου να περιέχει κώδικα υπολογιστή ικανό να απενεργοποιεί αυτόματα την κανονική λειτουργία του Λογισμικού ή/και του συστήματος στο οποίο έχει εγκατασταθεί το Λογισμικό.  Ο εν λόγω κώδικας απενεργοποίησης δύναται να ενεργοποιηθεί (α) εάν δεν επιτραπεί στη Xerox η πρόσβαση στο Λογισμικό ή/και στο σύστημα όπως προβλέπεται στην παρούσα, (β) εάν παραβιάσετε οποιονδήποτε όρο της παρούσας Συμφωνίας με άλλον τρόπο ή (γ) εάν καταγγελθεί ή λήξει η ισχύς της εν λόγω άδειας χρήσης.  

4.  ΑΠΟΖΗΜΙΩΣΗ.  Η Xerox θα καταβάλει οποιοδήποτε ποσό συμφωνηθεί από τη Xerox μέσω διακανονισμού ή οποιοδήποτε ποσό επιβληθεί μέσω τελεσίδικης δικαστικής απόφασης για οποιαδήποτε αξίωση εγερθεί λόγω παραβίασης από το Λογισμικό διπλώματος ευρεσιτεχνίας ή δικαιώματος πνευματικής ιδιοκτησίας που ισχύουν στις Η.Π.Α., υπό την προϋπόθεση της έγκαιρης έγγραφης ειδοποίησης της Xerox σχετικά με τη φερόμενη παραβίαση, της δυνατότητας να υπερασπιστεί η Xerox τη θέση της και της πλήρους συνεργασίας με τη Xerox.  Η Xerox δεν φέρει καμία ευθύνη για οποιαδήποτε δικαστικά έξοδα ή έξοδα διακανονισμού που δεν αφορούν τη Xerox, εκτός και εάν η Xerox συμφωνήσει εγγράφως ως προς την καταβολή τους.  Προκειμένου να αποφευχθεί τυχόν παραβίαση, ακόμα και εάν δεν υπάρξει σχετική κατηγορία, η Xerox δύναται, κατ' επιλογή της και χωρίς δική σας χρέωση, να προβεί σε απόκτηση άδειας χρήσης, να αντικαταστήσει το Λογισμικό, ή να αφαιρέσει ή να σας ζητήσει να αφαιρέσετε το Λογισμικό.  Οι υποχρεώσεις της Xerox σύμφωνα με την παρούσα παράγραφο υπόκεινται, επιπροσθέτως, στην προϋπόθεση της άμεσης αφαίρεσης και διακοπής της εκ μέρους σας χρήσης του Λογισμικού, σε περίπτωση που η Xerox ζητήσει την αφαίρεση του Λογισμικού ή/και παράσχει κάποιο άλλο προς αντικατάσταση αυτού.  Η Xerox δεν θα φέρει καμία ευθύνη για οποιαδήποτε αξίωση που αφορά σε παραβίαση που δεν εμπίπτει στην παρούσα ενότητα, συμπεριλαμβανομένης, άνευ περιορισμού, της παραβίασης που βασίζεται σε τροποποίηση του Λογισμικού σύμφωνα με τις προδιαγραφές σας ή λόγω χρήσης του Λογισμικού σε συνδυασμό με εξοπλισμό, λογισμικό ή υλικά που δεν παρέχονται από τη Xerox. 

5.  ΠΕΡΙΟΡΙΣΜΟΣ ΤΗΣ ΕΥΘΥΝΗΣ.  Παρά τις οποιεσδήποτε ζημίες που ενδέχεται να υποστείτε, το σύνολο της ευθύνης της Xerox και των δικαιοπαρόχων αυτής σύμφωνα με την παρούσα Συμφωνία, καθώς και η αποκλειστική σας αποζημίωση θα περιορίζονται στο μεγαλύτερο από τα δύο παρακάτω ποσά: το ποσό που καταβάλατε στην πραγματικότητα για το Λογισμικό ή το ποσό των 10,00 δολαρίων Η.Π.Α.  ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΕΥΘΥΝΟΝΤΑΙ Η XEROX Ή ΟΙ ΔΙΚΑΙΟΠΑΡΟΧΟΙ ΑΥΤΗΣ ΠΡΟΣ ΕΣΑΣ ΣΕ ΣΧΕΣΗ ΜΕ ΟΠΟΙΕΣΔΗΠΟΤΕ ΕΙΔΙΚΕΣ, ΕΜΜΕΣΕΣ, ΠΑΡΕΠΟΜΕΝΕΣ Ή ΕΠΑΚΟΛΟΥΘΕΣ ΖΗΜΙΕΣ (ΣΥΜΠΕΡΙΛΑΜΒΑΝΟΜΕΝΩΝ, ΑΝΕΥ ΠΕΡΙΟΡΙΣΜΟΥ, ΖΗΜΙΩΝ ΠΟΥ ΣΧΕΤΙΖΟΝΤΑΙ ΜΕ ΑΠΩΛΕΙΑ ΔΕΔΟΜΕΝΩΝ, ΔΙΑΦΥΓΟΝ ΚΕΡΔΟΣ Ή ΔΙΑΚΟΠΗ ΤΗΣ ΛΕΙΤΟΥΡΓΙΑΣ ΕΠΙΧΕΙΡΗΣΗΣ) ΟΙ ΟΠΟΙΕΣ ΜΕ ΟΠΟΙΟΝΔΗΠΟΤΕ ΤΡΟΠΟ ΠΡΟΚΥΠΤΟΥΝ ΑΠΟ Ή ΣΧΕΤΙΖΟΝΤΑΙ ΜΕ ΤΟ ΘΕΜΑ ΤΗΣ ΠΑΡΟΥΣΑΣ ΣΥΜΦΩΝΙΑΣ, ΑΚΟΜΑ ΚΑΙ ΕΑΝ Η XEROX Ή ΟΙ ΔΙΚΑΙΟΠΑΡΟΧΟΙ ΑΥΤΗΣ ΕΧΟΥΝ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ ΚΑΙ ΑΚΟΜΑ ΚΑΙ ΕΑΝ Η ΠΑΡΑΠΑΝΩ ΑΠΟΖΗΜΙΩΣΗ ΑΠΟΤΥΧΕΙ ΟΥΣΙΑΣΤΙΚΑ ΝΑ ΕΠΙΤΕΛΕΣΕΙ ΤΟ ΣΚΟΠΟ ΤΗΣ.  ΟΙ ΠΕΡΙΟΡΙΣΜΟΙ ΤΗΣ ΕΥΘΥΝΗΣ ΠΟΥ ΟΡΙΖΟΝΤΑΙ ΣΤΗΝ ΠΑΡΟΥΣΑ ΔΥΝΑΝΤΑΙ ΝΑ ΜΗΝ ΙΣΧΥΟΥΝ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ ΚΑΙ ΣΥΝΕΠΩΣ ΔΥΝΑΝΤΑΙ ΝΑ ΜΗΝ ΙΣΧΥΟΥΝ ΣΤΗΝ ΠΕΡΙΠΤΩΣΗ ΣΑΣ. ΣΕ ΑΥΤΕΣ ΤΙΣ ΠΕΡΙΠΤΩΣΕΙΣ, Η ΕΥΘΥΝΗ ΤΗΣ XEROX ΚΑΙ ΤΩΝ ΔΙΚΑΙΟΠΑΡΟΧΩΝ ΑΥΤΗΣ ΔΥΝΑΜΕΙ ΤΗΣ ΠΑΡΟΥΣΑΣ ΘΑ ΕΙΝΑΙ Η ΕΛΑΧΙΣΤΗ ΠΡΟΒΛΕΠΟΜΕΝΗ ΑΠΌ ΤΟ ΝΟΜΟ.

6.  ΚΑΤΑΓΓΕΛΙΑ.  Η Xerox δύναται να καταγγείλει την άδεια χρήσης του Λογισμικού (i) αμέσως σε περίπτωση που δεν χρησιμοποιείτε πλέον ή δεν είστε κάτοχος του εξοπλισμού με τον οποίο παρασχέθηκε το Λογισμικό, ή σε περίπτωση που είστε εκμισθωτής του εξοπλισμού με τον οποίο παρασχέθηκε το Λογισμικό και ο πρώτος μισθωτής δεν χρησιμοποιεί πλέον ή δεν είναι κάτοχος του εν λόγω εξοπλισμού, (ii) κατόπιν καταγγελίας οποιασδήποτε συμφωνίας σύμφωνα με την οποία έχετε ενοικιάσει ή εκμισθώσει τον εξοπλισμό με τον οποίο παρασχέθηκε το Λογισμικό ή (iii) αμέσως σε περίπτωση παραβίασης εκ μέρους σας.  Σε περίπτωση καταγγελίας για οποιονδήποτε από τους προαναφερθέντες λόγους, υποχρεούστε να επιστρέψετε στη Xerox όλα τα αντίγραφα του Λογισμικού και να αφαιρέσετε το εν λόγω Λογισμικό από όλο τον εξοπλισμό στον οποίο ενδεχομένως το είχατε φορτώσει.

7.  Το Λογισμικό παρέχεται με Περιορισμένα Δικαιώματα.  Συμφωνείτε ότι θα πληροίτε όλες τις απαραίτητες απαιτήσεις για να διασφαλιστεί η διαφύλαξη των εν λόγω δικαιωμάτων από την Ομοσπονδιακή Κυβέρνηση.  Η δημοσιοποίηση, η χρήση ή η αναπαραγωγή του Λογισμικού και της συνοδευτικής τεκμηρίωσης υπόκεινται σε περιορισμούς που ορίζονται στη ρήτρα περί Περιορισμού Δικαιωμάτων σε Εμπορικούς Υπολογιστές του Ομοσπονδιακού Κανονισμού Αποκτημάτων 52.227-19, όπου είναι εφαρμοστέος, ή στο Παράρτημα του Ομοσπονδιακού Κανονισμού Αποκτημάτων 252.227-7013.

8.  ΜΕΡΙΚΗ ΑΚΥΡΟΤΗΤΑ.  Σε περίπτωση που οποιαδήποτε διάταξη της παρούσας Συμφωνίας καταστεί άκυρη σύμφωνα με οποιονδήποτε νόμο, κανόνα, διάταξη ή κανονισμό οποιασδήποτε κυβέρνησης ή σύμφωνα με τελεσίδικη δικαστική απόφαση οποιουδήποτε πολιτειακού ή ομοσπονδιακού δικαστηρίου, η εν λόγω ακυρότητα δεν θα επηρεάσει την εκτελεστότητα οποιασδήποτε άλλης διάταξης που δεν έχει καταστεί άκυρη. Σε περίπτωση που οποιαδήποτε αρμόδια αρχή κηρύξει οποιαδήποτε διάταξη της παρούσας άκυρη, παράνομη ή μη εφαρμόσιμη σύμφωνα με την ισχύουσα νομοθεσία, οποιαδήποτε τέτοια άκυρη, παράνομη ή μη εφαρμόσιμη διάταξη θα θεωρείτε, στο βαθμό που επιτρέπεται από την ισχύουσα νομοθεσία, ότι τροποποιήθηκε νόμιμα ώστε να συμμορφώνεται με την πρόθεση των Συμβαλλομένων Μερών.

9.  ΜΗ ΠΑΡΑΙΤΗΣΗ.  Οποιαδήποτε καθυστέρηση ή παράλειψη άσκησης οποιουδήποτε δικαιώματος ή ένδικου μέσου από οποιοδήποτε από τα συμβαλλόμενα μέρη σύμφωνα με την παρούσα Συμφωνία δεν θα ερμηνεύεται ως παραίτηση από το εν λόγω δικαίωμα ή ένδικο μέσο, ή από οποιοδήποτε άλλο δικαίωμα ή ένδικο μέσο.  Όλα τα δικαιώματα εκάστου συμβαλλομένου μέρους σύμφωνα με την παρούσα Συμφωνία θα θεωρούνται ότι ισχύουν σωρευτικά και δύνανται να ασκηθούν ξεχωριστά ή ταυτόχρονα. 

10.  ΔΙΕΠΟΝ ΔΙΚΑΙΟ.  Η παρούσα Συμφωνία θα ερμηνεύεται σύμφωνα με τους νόμους της Πολιτείας της Νέας Υόρκης, χωρίς να λαμβάνονται υπόψη οι διατάξεις περί επιλογής νόμων. Τυχόν διαφορές θα εκδικάζονται ή θα διευθετούνται με διαφορετικό τρόπο στα φόρουμ που βρίσκονται για το σκοπό αυτό στην Πολιτεία της Νέας Υόρκης.  Η Σύμβαση των Ηνωμένων Εθνών για τις Διεθνείς Πωλήσεις Αγαθών δεν θα ισχύει για την παρούσα Συμφωνία.  Σύμφωνα με το τοπικό δίκαιο, ενδέχεται ορισμένοι νόμοι της χώρας διαμονής σας να πρέπει να ισχύουν για ορισμένα τμήματα της παρούσας Συμφωνίας, συμπεριλαμβανομένης, άνευ περιορισμού, της απαίτησης να διέπεται η παρούσα Συμφωνία από τους νόμους της χώρας διαμονής σας.

11.  ΕΞΑΓΩΓΕΣ.  Δεν επιτρέπεται η εξαγωγή ή η επανεξαγωγή του Λογισμικού χωρίς τις κατάλληλες άδειες από το κράτος των Η.Π.Α. ή οποιοδήποτε ξένο κράτος και για οποιονδήποτε σκοπό που δεν επιτρέπεται από την ισχύουσα νομοθεσία περί ελέγχου των εξαγωγών.

12.  ΠΛΗΡΗΣ ΣΥΜΦΩΝΙΑ.  Η παρούσα Συμφωνία αποτελεί την πλήρη συμφωνία μεταξύ των συμβαλλομένων μερών αναφορικά με το θέμα της παρούσας και αντικαθιστά κάθε προηγούμενη συμφωνία, συνομολόγηση, διαπραγμάτευση και συζήτηση, είτε προφορική είτε έγγραφη, μεταξύ των συμβαλλομένων μερών.  Καμία τροποποίηση ή αλλαγή της παρούσας Συμφωνίας δεν θα είναι δεσμευτική εκτός και εάν είναι έγγραφη και υπογράφεται από δεόντως εξουσιοδοτημένο αντιπρόσωπο εκάστου των συμβαλλομένων μερών.

13.  ΑΠΟΜΑΚΡΥΣΜΕΝΕΣ ΥΠΗΡΕΣΙΕΣ. Ορισμένα μοντέλα του Εξοπλισμού υποστηρίζονται και συντηρούνται με τη χρήση δεδομένων που συλλέγει αυτόματα η Xerox ή μεταδίδονται στη ή από τη Xerox από τον Εξοπλισμό, ο οποίος συνδέεται στο δίκτυο πελάτη ("Απομακρυσμένα δεδομένα") μέσω ηλεκτρονικής μετάδοσης σε μια ασφαλή τοποθεσία εκτός εγκαταστάσεων ("Πρόσβαση σε απομακρυσμένα δεδομένα"). Επίσης, η Απομακρυσμένη πρόσβαση δεδομένων δίνει τη δυνατότητα στη Xerox να πραγματοποιεί μετάδοση σε Εκδόσεις πελάτη για Λογισμικό και να πραγματοποιεί διάγνωση εξ αποστάσεως και να τροποποιεί Εξοπλισμό για την επισκευή και διόρθωση δυσλειτουργιών. Στα παραδείγματα των Απομακρυσμένων δεδομένων περιλαμβάνονται η εγγραφή του προϊόντος, οι ενδείξεις μετρητών, το επίπεδο αναλωσίμων, η διαμόρφωση και οι ρυθμίσεις του εξοπλισμού, η έκδοση του λογισμικού και τα δεδομένα κωδικού προβλήματος/σφάλματος. Τα Απομακρυσμένα δεδομένα δύναται να χρησιμοποιούνται από τη Xerox για σκοπούς τιμολόγησης, δημιουργίας αναφορών, αναπλήρωσης αναλωσίμων, υπηρεσιών υποστήριξης, πρότασης επιπρόσθετων προϊόντων και υπηρεσιών, καθώς και βελτίωσης/ανάπτυξης προϊόντων. Τα Απομακρυσμένα δεδομένα θα μεταδίδονται προς και από τον Πελάτη με ασφαλή τρόπο, ο οποίος προσδιορίζεται από τη Xerox. Η Πρόσβαση σε απομακρυσμένα δεδομένα δεν θα επιτρέπει στη Xerox να διαβάζει, να προβάλλει ή να λαμβάνει το περιεχόμενο οποιωνδήποτε εγγράφων ή άλλων πληροφοριών του Πελάτη, τα οποία βρίσκονται ή περνούν μέσα από τον Εξοπλισμό ή συστήματα διαχείρισης πληροφοριών του Πελάτη. Ο Πελάτης χορηγεί στη Xerox το δικαίωμα, χωρίς χρέωση, να διεξάγει Πρόσβαση σε απομακρυσμένα δεδομένα για τους σκοπούς που περιγράφονται παραπάνω. Κατόπιν αιτήματος της Xerox, ο Πελάτης θα παρέχει πληροφορίες επικοινωνίας για τον Εξοπλισμό, όπως όνομα και διεύθυνση επικοινωνίας του Πελάτη, τη διεύθυνση IP και φυσικές διευθύνσεις/τοποθεσίες του Εξοπλισμού. Ο Πελάτης θα ενεργοποιεί την Πρόσβαση σε απομακρυσμένα δεδομένα μέσω μιας μεθόδου η οποία ορίζεται από τη Xerox και ο Πελάτης θα προσφέρει εύλογη βοήθεια προκειμένου η Xerox να μπορεί να παρέχει Πρόσβαση σε απομακρυσμένα δεδομένα. Εκτός και αν η Xerox θεωρεί ότι ο Εξοπλισμός δεν έχει δυνατότητα Πρόσβασης σε απομακρυσμένα δεδομένα, ο Πελάτης θα διασφαλίζει ότι η Πρόσβαση σε απομακρυσμένα δεδομένα διατηρείται πάντα όταν παρέχονται υπηρεσίες συντήρησης ή υποστήριξης.  

14.  ΛΟΓΙΣΜΙΚΟ ΔΙΑΓΝΩΣΤΙΚΩΝ ΕΛΕΓΧΩΝ.   Το λογισμικό που χρησιμοποιείται για την αξιολόγηση ή τη συντήρηση του εξοπλισμού της Xerox ("Λογισμικό διαγνωστικών ελέγχων") δύναται να είναι ενσωματωμένο, να βρίσκεται εντός ή να έχει φορτωθεί στον εξοπλισμό της Xerox. Το Λογισμικό διαγνωστικών ελέγχων και η μέθοδος εισόδου ή πρόσβασης σε αυτό αποτελούν πολύτιμα εμπορικά μυστικά της Xerox. Ο τίτλος ιδιοκτησίας που σχετίζεται με το Λογισμικό διαγνωστικών ελέγχων παραμένει ανά πάσα στιγμή περιουσία μόνο της Xerox ή/και των δικαιοπαρόχων αυτής. Αποδέχεστε ότι (α) η απόκτηση του εξοπλισμού από εσάς δεν αποτελεί παροχή άδειας χρήσης ή δικαιώματος χρήσης του Λογισμικού διαγνωστικών ελέγχων με οποιονδήποτε τρόπο και (β) εκτός και εάν σας δοθεί ξεχωριστά άδεια χρήσης από τη Xerox για το σκοπό αυτό, δεν θα αποκτήσετε πρόσβαση, δεν θα χρησιμοποιήσετε, δεν θα αναπαράγετε, δεν θα διανείμετε ή δεν θα δημοσιοποιήσετε το Λογισμικό διαγνωστικών ελέγχων για οποιονδήποτε σκοπό (ή δεν θα επιτρέψετε σε τρίτα μέρη να πράξουν αναλόγως). Συμφωνείτε να επιτρέπετε ανά πάσα στιγμή στη Xerox να αποκτά πρόσβαση, να παρακολουθεί και να λαμβάνει με άλλους τρόπους μέτρα για την αποφυγή της μη εξουσιοδοτημένης χρήσης ή αναπαραγωγής του Λογισμικού διαγνωστικών ελέγχων και την αφαίρεση ή απενεργοποίηση του εν λόγω Λογισμικού.  

Γνωστοποίηση λογισμικού ανοιχτού κώδικα
http://www.support.xerox.com/support/open-source-disclosures/documentation

