FIGYELEM! A TERMÉK HASZNÁLATA ELŐTT FIGYELMESEN OLVASSA EL:  EZ A SZOFTVERLICENC-SZERZŐDÉS („Szerződés") A XEROX SZOFTVER ÉS A KAPCSOLÓDÓ DOKUMENTÁCIÓ (együttesen „a Szoftver") LICENCFELTÉTELEIT TARTALMAZZA.  

A SZOFTVER LETÖLTÉSÉVEL, TELEPÍTÉSÉVEL VAGY HASZNÁLATÁVAL MAGÁRA NÉZVE KÖTELEZŐNEK FOGADJA EL A KÖVETKEZŐ FELTÉTELEKET.  AMENNYIBEN NEM FOGADJA EL EZEKET A LICENCFELTÉTELEKET, AKKOR NEM TÖLTHETI LE, NEM TELEPÍTHETI ÉS NEM HASZNÁLHATJA EZT A SZOFTVERT, ÉS TÖRÖLNIE KELL AZ ÖSSZES ÖN VAGY AZ ÖN NEVÉBEN KÜLSŐ FÉL ÁLTAL HASZNÁLT SZOFTVERFÁJLT MINDEN SZÁMÍTÓGÉPRŐL, AMELYRE AZT TELEPÍTETTE, VAGY AMELYEN TÁROLJA AZOKAT.  

A jelen szerződésben a „Xerox" összefoglalóan a következőket jelenti: Xerox Corporation, annak tagvállalatai, leányvállalatai és társult vállalatai.

Ha a végfelhasználó megbízásából telepíti a szoftvert, akkor ennek megkezdése előtt Ön vállalja, hogy annak megbízottjaként jár el.  A végfelhasználó megbízottjaként vállalja, hogy vagy 1) maradéktalanul betartja a végfelhasználó által jóváhagyott jelen szerződés feltételeit, vagy 2) a végfelhasználót tájékoztatja a licencfeltételekről, és gondoskodik arról, hogy a végfelhasználó azokat kifejezetten elfogadja. 

1.  A LICENC TARTALMA.
a.  A Xerox ezennel nem kizárólagos, másra át nem ruházható jogot ad a Szoftvernek az azt tartalmazó Xerox berendezésen („Berendezés"), illetve ha azt külön szerezték be, egyetlen berendezésen való használatára.  A Szoftverrel kapcsolatos más jogok Önt nem illetik meg, és Ön nem jogosult a következőkre: (1) a Szoftver terjesztése, másolása, módosítása, továbbfejlesztése, visszafordítása vagy visszafejtése; (2) a nem aktivált állapotban szállított szoftver aktiválása; továbbá (3) ezen tevékenységek lehetővé tétele mások számára.  Archiválás vagy biztonsági másolat céljából készíthet a szoftverről másolatot, amennyiben az összes másolat tartalmazza az eredeti szoftver összes szerzői jogi és tulajdonjogi közlését, és a másolatot kizárólag biztonsági mentésként használja.  A szoftver tulajdonjoga és összes szellemi tulajdonjoga továbbra is kizárólag a Xeroxot és/vagy licencadóit illeti meg (akik harmadik félként a jelen szerződés kedvezményezettjei, és jogosultak annak végrehajtását törvényes úton kikényszeríteni). 
b.  A szoftver tartalmazhat, illetve magába foglalhat olyan szoftvereket, amelyek a Microsoft Corporation tulajdonában állnak („Microsoft szoftver").  A jelen szerződés összes feltétele mellett az alábbi kikötések vonatkoznak a Microsoft szoftver telepítésére és használatára.  (i) A Microsoft szoftvert nem adhatja el, nem adhatja bérbe, nem kölcsönözheti, illetve licencelheti másnak, és nem használhatja fel kereskedelmi szoftverüzemeltetési szolgáltatásokhoz; (ii) nem teheti közzé a Microsoft szoftverből származó összemérési eredményeket; (iii) nem javíthatja ki a Microsoft szoftverben meglévő műszaki korlátozásokat; és (iv) nem különítheti el, illetve nem telepítheti más berendezésekre a Microsoft szoftver egyes összetevőit. 

2.  KÜLSŐ GYÁRTÓK SZOFTVERTERMÉKEI.  A Szoftver egy vagy több külső gyártó által fejlesztett szoftverkódot is tartalmazhat („Külső gyártók szoftvertermékei").  A külső gyártóktól származó egyes szoftvertermékekre más használati feltételek vonatkozhatnak, amelyek az adott szoftvertermékhez mellékelt, a nyílt forráskódú szoftverre vonatkozó nyilatkozatban, vagy a letölthető termékdokumentáció részeként tekinthetők meg.  A jelen szerződés feltételeitől függetlenül a Külső gyártók szoftvertermékeit Ön a nyílt forráskódú szoftverre vonatkozó nyilatkozatban feltüntetett szoftverlicenc-szerződés feltételeinek megfelelően használhatja.  Amennyiben a külső gyártók használati feltételei olyan licenceket is tartalmaznak, amelyek nyílt forráskód használatát teszik lehetővé (mint például a GNU General Public License), a nyílt forráskódú szoftverre vonatkozó nyilatkozat vagy a szoftvert tartalmazó adathordozó tartalmazza a forráskódot, illetve az arra vonatkozó utasításokat, hogy a forráskód honnan szerezhető be. 

3.  GARANCIA ÉS A FELELŐSSÉG KIZÁRÁSA.  
a.	ÖN ELISMERI ÉS ELFOGADJA, HOGY A SZOFTVERT „ADOTT ÁLLAPOTBAN" KAPJA, ÉS SEM A XEROX, SEM ANNAK LICENCADÓI NEM VÁLLALNAK SEMMILYEN GARANCIÁT.  A XEROX ÉS LICENCADÓI KIFEJEZETTEN KIZÁRNAK MINDENNEMŰ VÉLELMEZETT VAGY KIFEJEZETT, TÖRVÉNY ÁLTAL VAGY MÁS MÓDON MEGÁLLAPÍTOTT FELELŐSSÉGET, IDEÉRTVE, NEM KIZÁRÓLAGOSAN AZ ADOTT CÉLRA VALÓ MEGFELELŐSÉGRE, A FORGALOMKÉPESSÉGRE, ILLETVE HARMADIK FÉL JOGAINAK MEG NEM SÉRTÉSÉRE VONATKOZÓ BÁRMIFÉLE GARANCIÁT.  A XEROX ÉS LICENCADÓI NEM GARANTÁLJÁK, HOGY A SZOFTVER MEGFELEL AZ ÖN ADOTT ELVÁRÁSAINAK, HOGY A SZOFTVER MENTES A HIBÁKTÓL, VAGY HOGY MEGSZAKÍTÁS NÉLKÜL FOG MŰKÖDNI, ILLETVE HOGY A SZOFTVER HIBÁI KIJAVÍTHATÓK ÉS HOGY AZOKAT KI FOGJÁK JAVÍTANI.  A XEROX A MÁSOK ÁLTAL, TÖBBEK KÖZÖTT, DE NEM KIZÁRÓLAGOSAN AZ ÖN HIVATALOS SZOLGÁLTATÓJA, A XEROX FORGALMAZÓI, MÁRKAKERESKEDŐI, ENGEDMÉNYESEI ÉS EGYÉB VISZONTELADÓI ÁLTAL VÁLLALT GARANCIAFELTÉTELEKÉRT ÉS NYILATKOZATOKÉRT SEM VÁLLAL FELELŐSSÉGET.  AZ ITT KIFEJTETT FELELŐSSÉGKORLÁTOZÁS EGYES JOGRENDSZEREKBEN NEM ÉRVÉNYES. ILYEN ESETEKBEN A VÁLLALT FELELŐSSÉG AZ ALÁBBIAKBAN A TÖRVÉNY ÁLTAL ELŐÍRT MINIMUM LESZ.
b.	A Szoftver tartalmazhat, illetve módosítható úgy, hogy tartalmazzon olyan számítógépes kódot, amely alkalmas a Szoftver és/vagy a Szoftvert befogadó rendszer megfelelő működésének automatikus megakadályozására.  Az ilyen letiltó kód aktiválására a következő esetekben kerülhet sor: (a) ha a Xerox nem tud hozzáférni a Szoftverhez és/vagy a rendszerhez, (b) a felhasználó bármilyen más módon megsérti a jelen szerződés bármely feltételét, vagy (c) a licencszerződést felmondják vagy lejár.  

4.  KÁRTALANÍTÁS.  A Xerox vállalja, hogy amennyiben a Szoftver megsérti egy harmadik fél érvényes USA-beli szabadalmát vagy szerzői jogát, akkor megfizeti a Xerox által is vállalt egyezségben vagy jogerős bírósági határozatban rá kirótt összeget, feltéve, hogy a Xeroxot haladéktalanul írásban értesítették a feltételezett jogsértésről, lehetővé tették, hogy meghozza a megfelelő jogi védelemhez szükséges intézkedéseket, és maradéktalanul együttműködtek a Xeroxszal.  A Xerox nem felelős a Xeroxot nem érintő peres ügyek költségeinek megtérítéséért vagy a megszületett egyezségek összegeinek megfizetéséért, kivéve, ha ezt a Xerox írásban vállalta.  A feltételezhető vagy valós jogsértések megelőzése érdekében a Xerox jogosult arra, hogy saját megítélése szerint, és a felhasználónak ezért külön díjat fel nem számítva, megszerezzen egy licencet, lecserélje a szoftvert egy másikra, vagy eltávolítsa a szoftvert, illetve felszólítsa a felhasználót annak eltávolítására.  A Xerox jelen szakaszban vállalt kötelezettségei miatt a felhasználó a Xerox felszólítására és/vagy csereszoftver átadása esetén köteles a Szoftvert azonnal eltávolítani és annak használatát megszüntetni.  A Xerox a jelen szakaszban leírtakon kívül a jogsértésekkel kapcsolatban semmilyen felelősséget nem vállal, többek között azért sem, ha a jogsértést az okozza, hogy a Szoftvert a felhasználó specifikációinak megfelelően módosították, vagy nem a Xerox által szállított berendezéssel, szoftverrel vagy felszereléssel együtt használják. 

5.  FELELŐSSÉGKORLÁTOZÁS.  A felhasználó által esetleg elszenvedett károk nagyságától függetlenül a jelen szerződés értelmében a Xerox és licencadói teljes felelősségvállalásának maximuma és egyben a felhasználó kizárólagos jogorvoslati igénye a felhasználó által a Szoftverért ténylegesen kifizetett összeg vagy 10 USD közül a nagyobb.  A XEROX ÉS LICENCADÓI MINDEN KÖRÜLMÉNYEK KÖZÖTT KIZÁRJÁK FELELŐSSÉGÜKET BÁRMILYEN KÜLÖNLEGES, KÖZVETETT, JÁRULÉKOS VAGY KÖVETKEZMÉNYES KÁRÉRT (TÖBBEK KÖZÖTT ADATVESZTÉSBŐL, ELMARADT HASZON MIATT VAGY AZ ÜZLETI TEVÉKENYSÉG FENNAKADÁSA MIATT KELETKEZŐ KÁRÉRT), AMELY BÁRMILYEN MÓDON ÖSSZEFÜGG A JELEN SZERZŐDÉS TÁRGYÁVAL, VAGY AMELY ABBÓL KÖVETKEZIK, MÉG AKKOR IS, HA A XEROXOT VAGY LICENCADÓIT FIGYELMEZTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRE, ILLETVE AKKOR IS, HA A FENTI JOGORVOSLAT NEM ÉRI EL ALAPVETŐ CÉLJÁT.  AZ ITT KIFEJTETT FELELŐSSÉGKORLÁTOZÁS EGYES JOGRENDSZEREKBEN NEM ÉRVÉNYES, ÉS EZÉRT ELŐFORDULHAT, HOGY NEM VONATKOZIK A FELHASZNÁLÓRA. ILYEN ESETEKBEN A XEROX ÉS LICENCADÓI FELELŐSSÉGE A TÖRVÉNY ÁLTAL ELŐÍRT MINIMUM LESZ.

6.  A SZERZŐDÉS MEGSZŰNÉSE.  A Xerox felmondhatja a Szoftverre adott licencet (i) azonnali hatállyal, amennyiben a felhasználó többé nem használja vagy birtokolja azt a berendezést, amelyhez a Szoftvert szállították, vagy ha a felhasználó bérbe adja azt a berendezést, amelyhez a Szoftvert szállították, és annak első bérlője többé nem használja vagy birtokolja azt, (ii) annak a megállapodásnak a megszűnését követően, amelynek értelmében bérbe vette vagy bérbe adta a berendezést, amelyhez a Szoftvert szállították, vagy (iii) azonnali hatállyal, amennyiben a felhasználó megsérti a licencszerződést.  Ha a fentiek szerint megszűnik a szerződés, akkor a felhasználónak vissza kell juttatnia a Xeroxnak a Szoftver összes példányát, és minden olyan berendezésről törölnie kell a Szoftvert, amelyre telepítette.

7.  A Szoftverhez kapcsolódó jogok korlátozása.  A felhasználó vállalja, hogy maradéktalanul eleget tesz azoknak a követelményeknek, amelyek ahhoz szükségesek, hogy a Szövetségi Kormány tiszteletben tarthassa ezeket a jogokat.  A Szoftver és a hozzá tartozó dokumentáció közzétételét, használatát és másolását az alábbi előírások korlátozzák: a Federal Acquisition Regulation 52.227-19 szakaszának Commercial Computer-Restricted Rights című záradéka, valamint az USA védelmi minisztériuma Federal Acquisition Regulations Supplement dokumentumának 252.227-7013 szakasza.

8.  RÉSZLEGES ÉRVÉNYTELENSÉG.  Ha a jelen Szerződés bármely rendelkezését valamilyen törvény, előírás, végzés vagy kormányrendelet vagy valamely állami vagy szövetségi bíróság jogerős határozata érvényteleníti, akkor ez nem érinti a Szerződés többi, nem érvénytelenített rendelkezésének a végrehajthatóságát. Amennyiben a szerződés bármely rendelkezését illetékes hatóság a megfelelő törvényekre hivatkozva érvénytelennek, jogellenesnek vagy végrehajthatatlannak nyilvánítja, akkor a törvények keretein belül ezeket az érvénytelen, jogellenes vagy végrehajthatatlan rendelkezéseket módosítani kell a szerződésben úgy, hogy azok megfeleljenek a szerződő felek szándékainak.

9.  JOGFENNTARTÁS.  Valamelyik fél késedelme vagy mulasztása a jelen Szerződés valamely jogának vagy jogorvoslatának érvényesítésével összefüggésben nem jelenti az arról vagy bármely más jogról vagy jogorvoslatról való lemondást.  A szerződő felek jelen Szerződésben rögzített összes joga halmozottan érvényes, külön-külön és párhuzamosan egyaránt gyakorolható. 

10.  IRÁNYADÓ JOG.  A jelen Szerződés New York állam törvényeinek megfelelően értelmezendő, a Szerződés jogválasztásra vonatkozó rendelkezéseitől függetlenül, ezért minden felmerülő jogvitát a New York államban rendelkezésre álló fórumokon kell megítélni és eldönteni.  Az ENSZ-nek az áruk nemzetközi értékesítési szerződéseire vonatkozó megállapodása (Convention on Contracts for International Sales of Goods) nem vonatkozik a jelen Szerződésre.  A helyi törvények szerint előfordulhat, hogy a tartózkodási helyének megfelelő ország bizonyos törvényei vonatkoznak jelen Szerződés egyes szakaszaira, többek között, de nem kizárólagosan arra, hogy a jelen Szerződésre a tartózkodási országnak megfelelő törvényeknek kell vonatkozniuk.

11.  EXPORT.  A felhasználó nem exportálhatja és nem exportálhatja újra a Szoftvert az Egyesült Államok vagy más külföldi kormány megfelelő engedélye nélkül semmilyen olyan célra, amelyet a hatályos exporttörvények tiltanak.

12.  A TELJES SZERZŐDÉS.  A jelen Szerződés a szerződés tárgyára vonatkozóan teljes egészében tartalmazza a felek közötti megállapodást, és érvénytelenít a felek között korábban kötött minden szóbeli vagy írásos megállapodást, megegyezést, egyeztetést és tárgyalást.  A jelen Szerződés kizárólag a szerződő felek meghatalmazott képviselőinek aláírásával ellátott írásos szerződésmódosítással módosítható vagy egészíthető ki.

13.  TÁVOLI SZOLGÁLTATÁSOK. A Berendezés egyes típusainak támogatása és szervizelése a Xerox által automatikusan gyűjtött, illetve a Xerox felé vagy felől a Berendezés által a felhasználó hálózatán keresztül automatikusan továbbított adatok („Távoli adatok") alapján történik. Az átvitel elektronikus formában, biztonságos, távoli telephelyre történik („Távoli adatelérés"). A Távoli adatelérés révén a Xerox a Szoftvernek a felhasználók számára elérhető kiadásait is továbbítani tudja, valamint távolról tudja diagnosztizálni és módosítani a Berendezést, illetve javítani és elhárítani a hibás működést. A Távoli adatok például a termék regisztrációjával, a mérők állásával, a kellékanyagok szintjével, a Berendezés konfigurációjával, beállításaival és szoftververziójával, valamint a hibakódokkal lehetnek kapcsolatban. A Távoli adatokat a Xerox számlázásra, jelentések előállítására, kellékanyagok beszerzésére, támogatási szolgáltatások biztosítására, további termékek és szolgáltatások ajánlására, valamint termékfejlesztési célokra használhatja fel. A Távoli adatok továbbítása a felhasználó felől és felé a Xerox által meghatározott, biztonságos módszerrel történik. A Távoli adatelérés nem alkalmas arra, hogy a Xerox elolvassa, megtekintse vagy letöltse bármilyen felhasználói dokumentum tartalmát, illetve megismerjen bármilyen olyan információt, amely a Berendezésen található vagy azon áthalad, illetve amely a felhasználó információkezelő rendszereiben tárolódik. A felhasználó felhatalmazza a Xeroxot, hogy az – díjmentesen – Távoli adatelérést valósítson meg a fenti célokból. A Xerox kérésére a felhasználó átadja a Berendezés elérhetőségi adatait, például a felhasználó nevét és címét, valamint a Berendezés IP-címét és fizikai fellelhetőségét. A felhasználó engedélyezi – a Xerox által meghatározott módon – a Távoli adatelérést, és a felhasználó megadja az elvárható segítséget a Xeroxnak a Távoli adatelérés működésének biztosításához. Hacsak a Xerox Távoli adatelérésre alkalmatlannak nem minősíti a Berendezést, a felhasználó biztosítja, hogy a Távoli adatelérés fenntartható legyen minden alkalommal, amikor karbantartási vagy támogatási szolgáltatás biztosítása szükséges.  

14.  DIAGNOSZTIKAI SZOFTVEREK.   A Xerox berendezéseibe olyan szoftverek lehetnek beágyazva, feltelepítve vagy feltöltve, amelyek a Xerox berendezés kiértékelésére vagy karbantartására használhatók („Diagnosztikai szoftverek"). A Diagnosztikai szoftverek, illetve az azokhoz való hozzáférésnek a módszere a Xerox értékes üzleti titkát képezik. A Diagnosztikai szoftverek tulajdonjoga mindig kizárólagosan a Xerox és/vagy licencadóinak tulajdonában marad. Ön beleegyezik abba, hogy (a) a berendezés beszerzésével Ön semmilyen formában nem szerzi meg a Diagnosztikai szoftverek licencjogát és használati jogát, és hogy (b) Ön nem fér hozzá, nem használja, nem reprodukálja, nem terjeszti és nem adja tovább a Diagnosztikai szoftvereket semmilyen célra, hacsak azt a Xerox külön licencben nem engedélyezte. Ön beleegyezik abba, hogy a Xerox folyamatosan hozzáférhet és figyelheti a Diagnosztikai szoftvereket, illetve lépéseket foganatosíthat azok jogosulatlan használatának vagy reprodukálásának megakadályozására, és bármikor eltávolíthatja azokat vagy letilthatja azok használatát.  

Nyílt forráskódú szoftverekre vonatkozó nyilatkozat
http://www.support.xerox.com/support/open-source-disclosures/documentation

